CELEX: C2006/010/16
Language: et
Date: 2006-01-14 00:00:00
Title: Kohtuasi C-368/05 P: Polyelectrolyte Producers Group'i  5. oktoobri 2005.  aasta apellatsioonkaebus Euroopa Ühenduste Esimese Astme Kohtu  22. juuli 2005.  aasta määruse peale kohtuasjas T-376/94: Polyelectrolyte Producers Group  versus  Euroopa Liidu Nõukogu ja Euroopa Ühenduste Komisjon

14.1.2006   
            
            
               ET
            
            
               Euroopa Liidu Teataja
            
            
               C 10/7
            
         Polyelectrolyte Producers Group'i 5. oktoobri 2005. aasta apellatsioonkaebus Euroopa Ühenduste Esimese Astme Kohtu 22. juuli 2005. aasta määruse peale kohtuasjas T-376/94: Polyelectrolyte Producers Group versus Euroopa Liidu Nõukogu ja Euroopa Ühenduste Komisjon
   (Kohtuasi C-368/05 P)
   (2006/C 10/16)
   Kohtumenetluse keel: inglise
   Polyelectrolyte Producers Group, asukoht Brüssel (Belgia), esitas 5. oktoobril 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu 22. juuli 2005. aasta määruse peale kohtuasjas T-376/94: Polyelectrolyte Producers Group v. Euroopa Liidu Nõukogu ja Euroopa Ühenduste Komisjon. Hageja esindajad on avocat Koen Van Maldegem ja avocat Claudio Mereu.
   Apellant palub Euroopa Kohtul:
   
               —
            
            
               tunnistada käesolev apellatsioonkaebus vastuvõetavaks ja põhjendatuks;
            
         
               —
            
            
               tühistada Esimese Astme Kohtu 22. juuli 2005. aasta määrus kohtuasjas T-376/04;
            
         
               —
            
            
               tunnistada apellandi nõuded kohtuasjas T-376/04 vastuvõetavaks;
            
         
               —
            
            
               teha asjas sisuline otsus või teise võimalusena saata kohtuasi tagasi Esimese Astme Kohtusse sisulise otsuse tegemiseks ja
            
         
               —
            
            
               mõista mõlema kohtuastme kohtukulud välja Euroopa Liidu Nõukogult ja Euroopa Ühenduste Komisjonilt.
            
         Väited ja peamised argumendid
   Apellant märgib, et Esimese Astme Kohtu määrus, millega tema hagi lükatakse vastuvõetamatuse tõttu tagasi, tuleks tühistada järgmistel põhjustel:
   
               a)
            
            
               määruses rikutakse kohtu kohustust märkida põhjendused;
            
         
               b)
            
            
               Esimese Astme Kohus on eksinud kohtuasja faktiliste asjaolude õiguslikul hindamisel;
            
         
               c)
            
            
               määrusega rikutakse õigust täielikule ja tõhusale kohtulikule kaitsele ning õigust õiglasele kohtupidamisele.